laion/Wikipedia-Exotic huggingface dataset:
מתיאס אלמיידה

מתיאס חסוס אלמיידה (בספרדית: Matías Jesús Almeyda; נולד ב-21 בדצמבר 1973 באזול שבארגנטינה) הוא כדורגלן עבר ארגנטינאי ששיחק בעמדת הקשר האחורי ומאמן קבוצת א.א.ק. אתונה בהווה. כשחקן הוא מזוהה יותר מכל עם קבוצת ריבר פלייט, בה החל וסיים את הקריירה ואותה אימן. אלמיידה החל את הקריירה בקבוצת הנוער של ריבר פלייט, וערך את הופעת הבכורה במדי הקבוצה הבוגרת ב-22 בפברואר 1992. הוא שיחק שם עד 1996, וזכה בשלוש אליפויות ופעם אחת בגביע ליברטדורס. ב-1996 עבר לסביליה, אך בסיום עונתו הראשונה הקבוצה ירדה ליגה והוא עזב ללאציו. הוא שיחק עבור לאציו במשך שלוש עונות, בהן הפך לאחד מחביבי האוהדים בין השאר לאחר השער שהבקיע מול ג'אנלואיג'י בופון ממרחק 35 יארד, ויכולתו שסייעה לקבוצה לזכות בדאבל של אליפות וקופה איטליה בשנת 2000, ובגביע המחזיקות ב-1999. הוא נבחר לשחקן העונה של סרייה א' בעונת 1997/1998. בקיץ 2002 הוא הועבר לפארמה תמורת ורטיסלב גרשקו. בשתי עונותיו בפארמה הוא לא היה שחקן הרכב קבוע, ובקיץ 2004 עזב לברשה בהעברה חופשית. בשנה שלאחר מכן הוא הסכים לחזור לארגנטינה ולשחק עבור קילמס אתלטיקו קלוב בגביע ליברטדורס. הוא הודיע על פרישתו מכדורגל לאחר שהקבוצה הודחה מהטורניר. לאחר שנה וחצי מחוץ לכדורגל, בה ייצג את ארגנטינה בטורניר ראווה בינלאומי לצידו של דייגו מראדונה ונטל חלק בגביע העולם בכדורגל אולמות בספרד, הוא החליט לחזור לשחק. ב-26 במאי 2007 הוא חתם במועדון לין אוסלו מליגת העל הנורווגית, וערך את הופעת הבכורה ב-13 במאי לאחר שעלה כמחליף. אלמיידה הרבה לשחק בקבוצת המילואים ובגביע הנורווגי, אך שותף רק במשחק ליגה אחד נוסף, גם כן כמחליף. ב-26 במאי 2007 הוא הגיע לסיכום עם הנהלת הקבוצה על ביטול החוזה, ופרש בשני ממשחק פעיל. ב-19 בפברואר 2009 חזר אלמיידה לשחק, וחתם במועדון הארגנטינאי פניקס, המשחק בליגה השלישית. ב-19 באוגוסט 2009 דווח כי אלמיידה חתם על חוזה בריבר פלייט, בה ישתף פעולה עם מרסלו גז'ארדו ואריאל אורטגה, לאחר 13 שנים של משחק מחוץ לארגנטינה. אלמיידה שיחק בנבחרת ארגנטינה במשך תשע שנים, שבמהלכן נטל חלק באולימפיאדת אטלנטה (זכייה במדליית הכסף), מונדיאל 1998 ומונדיאל 2002. בתאריך ב-28 ביוני 2011, מונה למאמן הקבוצה לאחר שפרש ממשחק פעיל ובכך קיבל על עצמו את המשימה להחזיר את המועדון לליגה הבכירה בארגנטינה. בנובמבר 2012 פוטר אלמיידה מאימון ריבר פלייט. בשנת 2013 מונה למאמן באנפילד. בשנת 2015 התפטר מתפקידו. באותה שנה מונה למאמן קבוצת גוודלחרה. ב-20 במאי 2022 מונה למאמנה של א.א.ק. אתונה מהליגה היוונית. כשחקן ריבר פלייט אליפות ארגנטינה: 3 (אפרטורה 1993, אפרטורה 1994, אפרטורה 1996) גביע ליברטדורס: 1 (1996) לאציו גביע המחזיקות: 1 (1998/1999) גביע איטלקי: 2 (1997/1998, 1999/2000) הסופר קאפ האיטלקי: 1 (1998) אליפות איטליה: 1 (1999/2000) הסופר קאפ האירופי: 1 (1999) ארגנטינה האולימפית מדליית כסף - אולימפיאדת אטלנטה (1996) כמאמן ריבר פלייט ליגת המשנה הארגנטינאית: 1 (2011/12) באנפילד ליגת המשנה הארגנטינאית: 1 (2013/14) גוודלחרה ליגת האלופות של CONCACAF: ‏1 (2018) ליגת העל המקסיקנית: 1 (קלאוסורה 2017) הגביע המקסיקני: 2 (אפרטורה 2015, קלאוסורה 2017) הסופר קאפ המקסיקני: 1 (2015/16) מדיה וקבצים בנושא מתיאס אלמיידה בוויקישיתוף מתיאס אלמיידה, באתר Transfermarkt מתיאס אלמיידה, באתר Soccerway מתיאס אלמיידה, באתר BDFutbol מתיאס אלמיידה, באתר WorldFootball.net מתיאס אלמיידה, באתר National Football Teams מתיאס אלמיידה, באתר FootballDatabase.eu פרופיל המאמן, באתר Transfermarkt ynet, ynet - ספורט - ריבר פלייט: לופס התפטר, מתיאס אלמיידה יאמן, באתר ynet, 28 ביוני 2011
הודיה גורדוני

הודיה גורדוני (שם מדעי: Hoodia gordonii) הוא צמח סוקולנטי חסר עלים ממשפחת ההרדופיים, בעל שימושים רפואיים. תפוצתו הטבעית היא בדרום אפריקה ונמיביה. לפרחים ריח אופייני של בשר מקולקל והם מואבקים בעיקר על ידי זבובים. המקומיים בדרום אפריקה משתמשים לעיתים בהודיה, לצורך טיפול בבעיות עיכול וזיהומים קלים. אמנם, השימוש שזכה לפרסום הרב הוא לצורך דיכוי התיאבון במסעות ציד ארוכים במדבר קלהארי. בשנת 1977, המועצה למחקר מדעי ותעשייתי של דרום אפריקה (CSIR), הצליח לבודד את המרכיב בהודיה, P57, שהתגלה כאחראי להשפעה של דיכוי תיאבון. הפטנט נרשם בשנת 1996, וחברת התרופות הבריטית Phytopharm חברה לחברת פייזר במטרה לנסות ולסנטז תרופה לדיכוי תיאבון על בסיס הרכיב. בעקבות קשיים בפיתוח ותופעות לוואי, פייזר שחררה את זכויותיה על הפטנט בשנת 2002. באותה שנה, ה-CSIR, הכירה רשמית בזכויות שבט הסאן על הפטנט ואישרו להם אחוזים מהרווח על כל מוצר עתידי. הצמח עצמו מוגן ונדרש אישור מיוחד כדי ללקטו. אחד המוצרים המתהדרים ביכולת דיכוי תיאבון והורדת משקל בזכות רכיבי הודיה הוא Anatrim. שיווק המוצר נעשה בצורות אגרסיביות ולעיתים לא חוקיות כגון ספאם. עד כה, לא התפרסמו שום ראיות מדעיות המעידות כי הודיה משפיעה על דיכוי התיאבון אצל בני אדם. לכן, הבטיחות והיעילות של ההודיה כתוסף מזון נחשבים ללא מוכחים. פורסם מחקר אחד שנעשה על בעלי חיים, בו רכיב p-57 של ההודיה הוזרק ישירות למוחם של עכברים. עורך המחקר כתב כי הכבד מפרק את החומר בקלות רבה, כך שכתוסף אולי תידרש כמות גדולה שלו כדי לעורר השפעה כלשהי. ד"ר ריצ'רד גולפרב[דרוש מקור], טוען כי ביצע מחקר ראשוני של השפעת ההודיה על שבעה נחקרים, ומצא אותה לאפקטיבית. הניסוי הקטן, מומן על ידי יצרן הודיה ותוצאותיו לא פורסמו לביקורת עמיתים. מידע שכזה לא יכול להוות ראייה מדעית ליעילות ההודיה כתוסף מזון. מדיה וקבצים בנושא הודיה גורדוני בוויקישיתוף הודיה גורדוני, באתר ITIS (באנגלית) הודיה גורדוני, באתר NCBI (באנגלית) הודיה גורדוני, באתר האנציקלופדיה של החיים (באנגלית) הודיה גורדוני, באתר Tropicos (באנגלית) הודיה גורדוני, באתר GBIF (באנגלית) הודיה גורדוני, באתר The Plant List (באנגלית) הודיה גורדוני, באתר IPNI (באנגלית) אייל לוי, האקזיט של יוטבתה: קקטוס שיעזור לכם לרזות, באתר nrg‏, 2 במאי 2014
אופני מסלול

אופני מסלול הם אופניים שנועדו לרכיבה בוולודרום, שהוא אולם ספורט המיועד למטרה זו. אופני מסלול משמשים למספר תחרויות: קביעת שיא השעה, מרוצי מדיסון, מרוצי קיירין ומרוצי ספרינט (אנ'). אופני המסלול מזכירים מבחינה חיצונית אופני כביש (למעשה, הם עיצוב של אופני פיקסי), אך על מנת למלא את ייעודם נערכו בהם מספר שינויים: הם חסרי בלמים, ובעלי הילוך אחד בלבד. השלדה קלת משקל וקשיחה מאוד, כיוון שעליה לעמוד בעומסים החזקים שמפעילים עליה הרוכבים, ומאידך היא אינה סופגת זעזועים כלל. מכיוון שהרכיבה מתבצעת רק באולם ואין חשש לתקרים, הצמיגים צרים מאוד ומנופחים בלחצים גבוהים מאלו של אופני כביש רגילים. האיגוד הבינלאומי לאופניים קבע מידות ומשקלים ספציפיים לאופני מסלול. בכל שנה נערכת אליפות העולם באופני מסלול, בחסות האיגוד הבינלאומי לאופניים. הוולודרום הראשונה בישראל נחנך במרץ2018, וציפוי לפתוח במאי 2019. תחום אופני המסלול חדש בישראל, ולכן תחום אופני המסלול איננו מפותח. מדיה וקבצים בנושא אופני מסלול בוויקישיתוף עידן טופר, וולודרום- לעלות על המסלול, באתר גרופי. עמית קרקו, ‏ולודרום האופניים בת"א נחנך: נביא תחרויות, באתר ONE‏, 1 במאי 2018 איתמר קציר, המסלול להצלחה מוכן, עכשיו רק שייפתח: למה הספורט הישראלי צריך את הוולודרום החדש?, באתר הארץ, 24 בפברואר 2019 ערך זה הוא קצרמר בנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
גשם, קיטור ומהירות: מסילת הרכבת המערבית הגדולה

"גשם, קיטור ומהירות: מסילת הרכבת המערבית הגדולה" (באנגלית: Rain, Steam and Speed - The Great Western Railway) הוא ציור שמן על בד מעשה ידי הצייר האנגלי ויליאם טרנר. תאריך ציור היצירה אינו ודאי, אולם הציור הוצג בשנת 1844 בתערוכה באקדמיה המלכותית לאמנויות בלונדון ועל כן צויר לכל המאוחר בשנה זו. הציור מתאר רכבת מחברת מסילת הרכבת המערבית הגדולה (אנ') (GWR), שקישרה בין היתר בין בריסטול ללונדון. טרנר, כצייר רומנטיקן, מפגיש בציור בין הסמל הטכנולוגי של תקופתו לבין הטבע הגדול והעצום. הוא מתאר את פסי הרכבת ועליהם הרכבת עצמה כחוצים את השממה. הם מתוארים בפרספקטיבה, בהסטה לכיוון הצופה, אולם הנוף שממנו מגיחה הרכבת הוא מטושטש וערפילי. מדיה וקבצים בנושא גשם, קיטור ומהירות: מסילת הרכבת המערבית הגדולה בוויקישיתוף גשם, קיטור ומהירות, באתר הגלריה הלאומית, לונדון
דוריה

דוריה (איטלקית Doria או d'Oria מלטינית de Auria וקודם לכן de filiis Auriae) היא משפחת אצולה איטלקית מג'נובה, אשר הייתה אחת מארבע משפחות האצולה החשובות בעיר בתקופת הרפובליקה של ג'נובה, החל במאה ה-12 וכלה במאה ה-16. שלוש האחרות היו משפחות גרימאלדי (Grimaldi), זפינולה (Spinola) ופייסקי (Fieschi). בני דוריה צברו את הונם במסחר, בפיננסים וברכישת קרקעות, בניה שימשו כמפקדים חשובים בצבא ג'נובה, כאדמירלים וכשליטי העיר, והחל בראשית המאה ה-12 החזיקו ברשותם שטחים בסרדיניה ולאורך חופי ליגוריה. מרכזה של המשפחה היה בפיאצה סן מטאו (Piazza San Matteo) בג'נובה, וסביבה הקימו בניה מספר ארמונות. על בניה הידועים של המשפחה נימנים: סימון דוריה הנהיג את הצלבנים בני ג'נובה, אשר השתתפו בכיבוש עכו במהלך מסע הצלב הראשון ב-1104. אוברטו דוריה היה מפקד צי ג'נובה והובילו לניצחון כנגד פיזה ב-1284. אחיו של אוברטו, לאמבה דוריה (1245–1323), הוביל את ג'נובה לניצחון על ונציה ב-1298. בראנקלאונה דוריה שלט באחת מארבע המדינות העצמאיות שהשתרעו בסרדיניה, וכמעט וכבש את האי כולו במאה ה-14. אנדראה דוריה (30 בנובמבר 1466-25 בנובמבר 1560) הוא הידוע בבני המשפחה, והוא השכיל לנצל את מעמדו ואת כוחו לטובתו האישית, והפך את ג'נובה לאוליגרכיה בהנהגתו. מדיה וקבצים בנושא דוריה בוויקישיתוף דוריה, באתר אנציקלופדיה בריטניקה (באנגלית)
אודי מנבר

אודי מנבר (נולד בקריית חיים, חיפה) הוא מדען מחשבים ישראלי. מנבר סיים תואר ראשון ב-1975 ותואר שני ב-1978, שניהם במתמטיקה מהטכניון בחיפה. הוא קיבל תואר שני נוסף ב-1981, ודוקטורט במדעי המחשב ב-1982 מאוניברסיטת וושינגטון. מנבר היה פרופסור באוניברסיטת אריזונה וכתב מספר מאמרים כשעבד שם. הוא כתב את "Introduction to Algorithms -- A Creative Approach" (בתרגום חופשי: "מבוא לאלגוריתמים -- גישה יצירתית"), ספר על אלגוריתמים. ב-1998 מונה למדען ראשי ביאהו!. ב-2002, הצטרף מנבר לאמזון, שם עבד בתפקיד "מנהל האלגוריתמים" וסגן הנשיא. לאחר מכן מונה למנכ"ל של חברת בת של אמזון, A9.com, ועמד מאחורי פיתוח של מנוע חיפוש. הוא הגיש פטנט בשמה של אמזון. החל מה-8 בפברואר 2006, הוא מכהן כאחד מסגני הנשיא של גוגל והאחראי על התחום ההנדסי. החל מאוקטובר 2010 הוא גם האחראי על כל מוצרי החיפוש של גוגל. בדצמבר 2007 היה מנבר זה שהכריז על הפיתוח של "Knol", מאגר המאמרים של גוגל. הפרויקט נסגר ב-2012. ב-2015 עזב את גוגל לטובת המכונים הלאומיים לבריאות. ב-2018 הצטרף לחברת הביטוח הרפואי אנת'ם. בראד סטון, החנות שיש בה הכל: ג'ף בזוס ועלייתה של אמזון, מטר - הוצאה לאור, 2014. עמ' 186–195 מדיה וקבצים בנושא אודי מנבר בוויקישיתוף אודי מנבר, באתר פרויקט הגנאלוגיה במתמטיקה אודי מנבר, באתר dblp הדף האישי של אודי מנבר אייל מרקוס, ‏אודי מנבר, סגן נשיא בגוגל, בראיון בלעדי: "מנוע חיפוש מושלם - חלום שלא יתגשם", באתר גלובס, 17 במרץ 2008 סוכנויות הידיעות, בריחת מוחות: גוגל חטפה מאמזון ישראלי לשעבר, באתר ynet, 9 בפברואר 2006 אורן הוברמן, האיש שהיה שם, באתר כלכליסט, 7 ביוני 2012 Margaret Kane,‏ Amazon hires algorithm guru, באתר cnet News,‏ 8 בנובמבר 2002 US patent 7287042 "Search engine system supporting inclusion of unformatted search string after domain name portion of URL" oldest priority March 3, 2004 Encouraging people to contribute knowledge Search Whiz Udi Manber Leaves Google Google’s former head of search products has just joined insurer Anthem to run its A.I. group
אבאנותובני

אַבָּאנוֹתוּבָּנִי (בגאורגית: აბანოთუბანი) הוא רובע בתי מרחצאות הגופרית המפורסם של טביליסי. אבאנותובני הוא רובע היסטורי בטביליסי העתיקה, שפרסומו ניתן לו עקב מעיינות הגופרית החמים שנובעים במקום מעל ל-700 שנה. שם הרובע מורכב משתי מילים גאורגיות: "אַבָּאנוֹ" – בית מרחץ – ו"אוּבָּנִי" – רובע או מחוז עירוני. הרובע שוכן בגדה המזרחית של נהר הקורה, למרגלות מצודת נריקלה ולצד רובע מטחי. זהו המקום, שעל פי האגדה, נפל הבז של וחטנג גורגסלי, מלך ממלכת איבריה, והביא לגילוי מעיינות הגופרית החמים, ובסופו של דבר, להעתקת הבירה הגאורגית של הממלכה ממצחתה לטביליסי. מבחינה אתנית, הרובע מאוכלס באוכלוסייה לא-גאורגית. במאה ה-13 היו ברובע אבאנותובני 65 בתי מרחץ, אולם כיום ישנם רק שבעה או שמונה, שהמוקדם שבהם הוא מהמאה ה-17. בתי המרחצאות בנויים בסגנון פרסי, מבנה הבנוי מלבנים וכיפה בצורת חצי כדור. בתי המרחץ נמצאים מתחת לאדמה, ומעל פני השטח מבצבצות כיפות לבני חימר אדום. את אור היום שלו המבנה מקבל מפתחי האוורור בכיפה. כל הכיפות בצבע אדום וזהות אחת לשנייה. חתנים מימי הביניים לקחו את נשותיהם להצגת כלולות בבתי המרחץ. בשנת 1859 תיארה אשתו של אלכסנדר דיומא את בתי המרחצאות כ"משרים תחושה חזקה של חופש והרגשה טובה". בתי המרחצאות עצמם חמים בשל אוויר חם פחמתי הנובע עם המים המינרליים. טמפרטורת המים נעה בין 37°C ו-47°C. מדי שבוע הוא עובר תהליך של מינרליזציה (0.3–0.4 גרם לליטר), המכיל פחמימנים, מימן גופרתי, כלור ויוני נתרן שטובים במיוחד לכאבי עצמות/פרקים כמו דלדול עצם, ליקויים נוירולוגיים, בעיות אורולוגיות ומחלות עור, כפסוריאזיס וכאקזמה. עם עצמאותה של גאורגיה בשנת 1991 עברו רבים מבתי המרחץ לידיים פרטיות. אחד מבתי המרחץ המפורסמים הוא "בתי המרחץ המלכותיים", בית המרחץ של מלכי גאורגיה, אשר אפשר לשכור בו חדרים נפרדים. בית מרחץ פופולרי נוסף הוא בית מרחץ "אורבליאני", שנבנה בשנת 1893 עם חזית פרסית דמוית מדרסה, מצופה בקרמיקה בצבעי כחול-ירוק, היחיד שבנוי מעל פני האדמה, וכן "מרחצאות ארקלה", בית המרחץ העתיק ביותר בטביליסי. חדר בית המרחץ כולל אמבטיה בסגנון האמנות הגאורגי, וניתן בו עיסוי על משטח אבן. לאחר עיסוי הגוף, הכולל עיסוי גב ועמוד השדרה והסרת העור המת בכפפה העשויה משיער סוס, עושים מקלחת, ובסופו של דבר זוכים להשפרצת דליי מים חמים. ויקטוריה גוג'לאשווילי, לוהט בלב טביליסי, (באנגלית) מיכאל ווינס, מסריח, אבל טוב למוח, (באנגלית) אלינער ברקת, אזור בתי המרחץ Abanotubani באתר טריפי מדיה וקבצים בנושא אבאנותובני בוויקישיתוף ראו גם טביליסי פרק שם העיר בתחילת הפרק. מינרליזציה - הפיכת חומר אורגני לתרכובת לא אורגנית.
Reality

Reality (מציאות) הוא אלבום של המוזיקאי הבריטי דייוויד בואי שיצא בשנת 2003. האלבום התקבל באופן חיובי על ידי מעריציו של בואי והן על ידי מבקרי המוזיקה, ובעקבות זאת הוכתר לצד אלבומו הקודם Heathen, כאלבומו הטוב ביותר של בואי מאז (Scary Monsters (and Super Creeps. חלק מהטקסטים המופיעים בשירי האלבום, עוסקים בהתמודדותו של בואי עם הזיקנה. הדבר בולט במיוחד בשירים "הבחור הבודד", "ימים", לעולם לא אזדקן" ובשיר "הביאו אלי את מלך הדיסקו". האלבום גם מתייחס לאסון מגדלי התאומים בשיר "כוכב מוות חדש". השיר "פבלו פיקאסו" הוא גרסת כיסוי לשיר של ג'ונתן ריצ'מן, כאשר בואי הוסיף לו מילים. במהלך תקופת קידום המכירות, יצא האלבום במספר מהדורות. באחת מהמדורות נוסף לאלבום המקורי, דיסק הכולל מספר שירי בונוס וסרט המתעד הופעה חיה באירלנד בשם A Reality Tour. דייוויד בואי - שירה, קולות, גיטרה, קלידים, כלי הקשה, סקסופון ארל סליק - גיטרה מייק גרסון - פסנתר דייוויד תורן - גיטרה גייל אן דורסי - קולות סטרלינג קמבל - תופים מאת' צ'מברלין - תופים קאת'רין ראסל - קולות טוני ויסקונטי - בס, גיטרה, קלידים, קולות גארי לאונרד - גיטרה מארק פלטי - בס, גיטרה מאריו ג'. מקנולט - כלי הקשה, תופים קרלוס אלומר - גיטרה מידע על האלבום Reality באתר MusicBrainz מידע על האלבום Reality באתר AllMusic האלבום Reality באתר Discogs קובי מידן, בואי, תן לי יד ונלך, באתר ynet, 19 בספטמבר 2003
Co-Co

Co-Co במושגי האיחוד הבינלאומי לתחבורת רכבת (UIC - Union Internationale des Chemins de fer) הוא תיאור לקטר בעל סידור גלגלים שבו שני חוגונים שבכל אחד מהם שישה גלגלים המסודרים בזוגות, ואשר כל זוג מונע באמצעות מנוע נפרד. סידור גלגלים Co-Co מתאים בדרך כלל לקטרים המושכים רכבות משא כבדות שכן מספר הגלגלים המונעים גדול יחסית ונותן אחיזה טובה במסילה. נכון לשנת 2008 נמצאים בשרות רכבת ישראל 8 קטרי Co-Co מדגם JT42CW שיוצרו בספרד על ידי חברת אלסטום,‏ 15 קטרי Co-Co מהדגמים G26CW ו-G26CW-2 וקטר Co-Co אחד מדגם GT26CW-2 של ג'נרל מוטורס המשמשים לגרירת רכבות משא. סידור גלגלים Bo-Bo מדיה וקבצים בנושא Co-Co בוויקישיתוף
רוברטו סנסיני

רוברטו נסטור סנסיני (ספרדית: Roberto Néstor Sensini; נולד ב-12 באוקטובר 1966 בעיירה ארוז'ו סקו שבפרובינציית סנטה פה) הוא מאמן כדורגל ארגנטינאי. סנסיני, נחשב לאחד הבלמים המוערכים של ארגנטינה ואודינזה ושיחק מרבית שנותיו בסרייה א'. הוא מכונה בארגנטינה בוקיטה (פה קטן). סנסיני החל לשחק במועדון ניואל'ס אולד בויס ב-23 בנובמבר 1986. שיחק בקבוצה כבלם עד שנת 1990. במהלך שנים אלו זכתה הקבוצה באליפות. ב-1990 עבר סנסיני למועדון אודינזה האיטלקי. סנסיני שיחק בקבוצה זו עד 1994 ועבר לפארמה, אז אחת מקבוצות הצמרת של איטליה. בתקופתו בפארמה זכתה הקבוצה פעמיים בגביע אופ"א ובגביע האיטלקי. אחרי 5 עונות במועדון עבר סנסיני ב-1999 ללאציו, הוא אמנם היה שותף לזכייתה הן באליפות והן בגביע איטליה אך מיעט לשחק בשורותיה ולבסוף, בשנת 2001 חזר לעונה נוספת בפארמה שזכתה בגביע שני. ב-2002 חזר סנסיני לאודינזה ושיחק בה עד פרישתו ב-2005. למרות גילו המתקדם, הציג סנסיני יכולת טובה וצבר אהדה בקרב אוהדי הקבוצה אשר ראו בו כאחד מסמלי המועדון. בשנותיו האחרונות באיטליה זכה סנסיני לכינוי "nonno" (סבא באיטלקית). סנסיני היה שותף לסגל ארגנטינה בשלושה מונדיאלים - מונדיאל 1990, מונדיאל 1994 ומונדיאל 1998. בגמר מונדיאל 1990, תיקול שלו עם רודי פלר הביא לפנדל שנוי במחלוקת (מצלמות הטלוויזיה הראו שלא הייתה עבירה) אותו ניצלה גרמניה כדי לכבוש את שער הניצחון בדקות הסיום של המשחק. סנסיני היה שותף לזכייתה של ארגנטינה במדליית הכסף באולימפיאדת אטלנטה (1996). לאחר פרישתו ממשחק, מונה סנסיני ב-10 בפברואר 2006 כמאמן זמני של אודינזה אשר נקלעה לקשיים אך התפטר מתפקידו ב-20 במרץ. לקראת סוף שנת 2007 מונה סנסיני כמאמנה של אסטודיאנטס לה פלאטה לאחר עזיבתו של דייגו סימאונה לטובת אימון ריבר פלייט. ניואל'ס אולד בויס אליפות ארגנטינה - 1 (1988) פארמה גביע אופ"א - 2 (1994/1995, 1998/1999) גביע איטלקי - 2 (1998/1999, 2001/2002) סופר קאפ אירופאי - 1 (1993) לאציו אליפות איטליה - 1 (1999/2000) גביע איטלקי - 1 (1999/2000) סופר קאפ אירופאי - 1 (2000) סופר קאפ איטלקי - 1 (2000) ארגנטינה האולימפית מדליית הכסף - 1 (אולימפיאדת אטלנטה (1996)) מדיה וקבצים בנושא רוברטו סנסיני בוויקישיתוף רוברטו סנסיני, באתר Transfermarkt רוברטו סנסיני, באתר WorldFootball.net רוברטו סנסיני, באתר National Football Teams רוברטו סנסיני, באתר FootballDatabase.eu פרופיל המאמן, באתר Transfermarkt
Heathen

Heathen (בעברית: עובד אלילים) הוא אלבום האולפן ה-22 של המוזיקאי הבריטי דייוויד בואי שיצא בשנת 2002. האלבום מסמן את שיבת שיתוף הפעולה בין בואי לבין טוני ויסקונטי, המפיק המוזיקלי עמו עבד בואי על אלבומיו הבולטים במהלך שנות ה-70. עבודתם המשותפת על אלבום זה, נועד להשיב את בואי אל קדמת הבמה בשוק המוזיקה בארצות הברית, ומהווה את עבודתם הראשונה יחד לאחר הפסקה של 22 שנה, מאז האלבום Scary Monsters (and Super Creeps) שיצא בשנת 1980. הבחירה בוויסקונטי הוכיחה את עצמה, והאלבום הגיע למקום ה-14 במצעדי האלבומים בארצות הברית, וכן זכה לתשבחות מצד מבקרי המוזיקה ומעריציו. את האלבום בשונה מאלבומים אחרים שיצר בואי עד אותה עת, לא ליוו קליפים לאף אחד מהשירים. בואי הסביר זאת בראיון כי הוא הגיע לגיל שאין עוד צורך שהוא יופיע בטלוויזיה. יחד עם זאת, ב-2011 עלה בערוץ היוטיוב הרשמי של בואי, קליפ לשיר Slow Burn שצולם בעת ההקלטה באולפן. האלבום מכר למעלה מ-2 מיליון עותקים בעולם ושהה למעלה מ-4 חודשים במצעדים הבריטים. במקור, הקליט בואי את אלבומו Toy שיועד לצאת בשנת 2000 או 2001. Toy היה אמור להיות מורכב ממספר שירים חדשים ומרביתו מחידושים לשירים משנות ה-60. על אף שהאלבום לא יצא, כמה משיריו, יצאו בדרכים שונות. באלבום Heathen נכללו שניים מהשירים: Afraid ו-Slip Away. שירים נוספים יצאו כצידי ב' בסינגלים שליוו את האלבום. מרבית הטקסטים המופיעים באלבום עוסקים בעתיד האנושות. נושא זה בולט במיוחד בשירים: Slow Burn, Afraid, A Better Future . באלבום מתארחים בנגינה מספר מוזיקאים ובהם פיט טאונסנד מלהקת המי, דייב גרוהל, סולן להקת פו פייטרס; ג'ורדן רודס, קלידן להקת דרים ת'יאטר; קריסטין יאנג, פסנתרנית; טוני לווין, נגן הבס של להקת קינג קרימזון . האלבום כולל שלוש גרסאות כיסוי לשירים ישנים: Cactus של להקת הפיקסיז, I've Been Waiting for You של הזמר ניל יאנג, ו-I Took a Trip on a Gemini Spaceship של הזמר הטקסני Legendary Stardust Cowboy. כל השירים נכתבו והולחנו על ידי דייוויד בואי, אלא אם צוין אחרת. דייוויד בואי - שירה, קולות, גיטרה, קלידים, כלי הקשה, סקסופון אריל סילק - גיטרה מייק גרסון - פסנתר דייוויד תורן - גיטרה גייל אן דורסי - קולות סטרלינג קמבל - תופים מאת' צ'מברלין - תופים קאת'רין ראסל - קולות טוני ויסקונטי - בס, גיטרה, קלידים, קולות גארי לאונרד - גיטרה מארק פלטי - בס, גיטרה מאריו ג'. מקנולט - כלי הקשה, תופים קרלוס אלומר - גיטרה מידע על האלבום Heathen באתר MusicBrainz מידע על האלבום Heathen באתר AllMusic האלבום Heathen באתר Discogs האלבום Heathen באתר ספוטיפיי
שור (קבוצת כוכבים)

שור היא קבוצת כוכבים המזוהה עם מזל שור, השני בגלגל המזלות, בין טלה לתאומים, שסמלו הוא ♉︎. השמש נמצאת בקבוצה זו מאמצע מאי עד לסוף יוני. הקבוצה בולטת בעיקר בזכות הכוכב אלדברן. α בשור (אלדברן) הוא ענק כתום במרחק של כ-68 שנות אור ובעל בהירות נראית מדרגה 0.9. הוא מייצג את עין השור. β בשור (אלנאת') הוא ענק כחול במרחק של כ-130 שנות אור ובעל בהירות נראית מדרגה 1.6. הוא מייצג את קרן השור. λ בשור הוא כוכב כפול שבו שזוג כוכבים המקיפים זה את זה אחת לארבעה ימים. כאשר הכוכב העמום מבין השניים מסתיר את הבהיר, יורדת הבהירות הנראית של הכוכב מדרגה 3.4 לדרגה 4.1. σ1 בשור ו-σ2 בשור הם זוג כוכבים לבנים בבהירות מדרגה 5 שניתן להפריד ביניהם במשקפת. 119 בשור עם רדיוס של 600 רדיוסי שמש הוא אחד מהכוכבים הגדולים הידועים לאנושות. M1 - "ערפילית הסרטן" היא שריד של סופרנובה משנת 1054 שהייתה בהירה כל כך עד שנראתה גם במשך שעות היום. כיום ניתן להבחין בה בעזרת טלסקופ כאליפסה מעורפלת בבהירות מדרגה 8. רק בצילום ארוך חשיפה ניתן להבחין במבנה דמוי צבתות הסרטן שהעניק לה את כינויה. M45 - "כימה" או "הפליאדות" הוא אחד מצבירי הכוכבים היפים ביותר בשמים ובו מעל 1,000 כוכבים במרחק של 444 שנות אור. במקום חשוך ניתן לראות ללא ציוד עזר 6-7 כוכבים ובתנאים מיטביים 9–11 כוכבים. צביר ההיאדות המכיל כ-300 כוכבים, מתוכם כ-12 נראים לעין ללא ציוד עזר, מרכיב את פני השור. הצביר נמצא במרחק של 150 שנות אור וקוטרו כחמש מעלות קשת. למרות שנראה כאילו אלדברן נמצא בתוך הצביר, הוא למעשה קרוב בהרבה - רק כמחצית המרחק אל הצביר. ייתכן הזיהוי של הקבוצה כשור מופיע בציורי מערות במערת לאסקו המתוארכים ל־15,000–13,000 שנים לפנה"ס.[דרוש מקור][מפני ש...] במיתולוגיה היוונית מסופר שזאוס, שחשק באירופה, הפך את עצמו לשור כדי לפתות אותה. הוא הופיע כשור יפהפה בין עדרי הבקר של אביה בחופי פיניקיה, ולאחר שמתוך הפיתוי עלתה עליו, הוא חטף אותה לכרתים, שם הציג את עצמו לה בצורתו האמיתית ושכב עמה. בדיוניסיאקה מסופר שלאחר מכן, לצד קרסול העגלון הופיע זאוס השור בכוכבים, כפוף על ירכיו בעלותו על נתיבו: שקוע למחצה בים, מושיט את רגלו הימנית לאוריון, ובערב מחיש צעדיו בכיפת השמים וחולף על־פני העגלון העולה איתו בנתיבו. מיתוס נוסף שקשור אל הקבוצה הוא השור מכרתים, אחד מתריסר משימותיו של הרקולס. מדיה וקבצים בנושא שור בוויקישיתוף שור, באתר אנציקלופדיה בריטניקה (באנגלית) BBC News | SCI/TECH | Ice Age star map discovered, news.bbc.co.uk נונוס, דיוניסיאקה, 1.46–1.362 (ראו במקור עם תרגום ובתרגום לאנגלית)
Life In Cartoon Motion

Life in Cartoon Motion הוא אלבום הבכורה של הזמר הבריטי ממוצא לבנוני מיקה. הופק על ידי גרג וולס ומיקה, יצא לאור על ידי איילנד רקורדס ב-5 בפברואר 2007 בממלכה המאוחדת וביוניברסל/מוטאון ב-27 במרץ 2007 בארצות הברית. הסינגל "Grace Kelly" שהה במקום הראשון בממלכה המאוחדת למשך 5 שבועות רצופים. גם במדינות אחרות השיר הגיע למקומות הראשונים. האלבום היה הראשון מבין המקומות הראשונים בממלכה המאוחדת שמכר 5.4 מיליון עותקים בעולם מאז ששוחרר. עטיפת האלבום שימשה את הפרסומת של האייפוד טאץ'. מידע על האלבום Life In Cartoon Motion באתר MusicBrainz מידע על האלבום Life In Cartoon Motion באתר AllMusic האלבום Life In Cartoon Motion באתר Discogs האלבום Life In Cartoon Motion באתר ספוטיפיי "כולל רצועה נסתרת שנקראת "Over My Shoulder" במשך 4:45 סינגל איי סייד כפול Mika – Life In Cartoon Motion, BPI, ‏26 ביולי 2024 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
חבצלת הנגב

זהו גאופיט (צמח בצל או פקעת), שפורח בתחילת החורף- חודשים ספטמבר-אוקטובר. פרחיו גדולים ובולטים על רקע הנוף הצחיח, בעלי שישה עלי עטיף אופייניים למשפחה, וקרום שמחבר ביניהם בבסיס עלי הכותרת. עלי העטיף ניכרים בפס ירוק בצידם החיצוני. עליו, המופיעים יחד עם הפרחים, סרגליים-צרים ואופייניים לחד-פסיגיים. בהמשך תקופת הצמיחה, העלים בחלק מהפרטים מסתלסלים. זוהי תגובה לתנאי יובש, שמטרתה לצמצם את שטח הפנים של העלים, וכך למנוע את התייבשות הצמח. תופעה זו קיימת אצל מיני דגניים ושושניים אחרים, אם כי באופן פחות בולט. 'סלסול' זה של העלים יפה ומיוחד כשלעצמו, ומזכיר סרטים מסולסלים שנוהגים לעטוף בהם מתנות. הוא מאפיין את הצמח, לאחר הפריחה. זרעי חבצלת הנגב שחורים, וניכרים במקצועות שלהם- הזוויות החדות בין דפנות הזרע. הזרע אוורירי, תכונה שמקנה לו יכולת ציפה במים. הפצת הזרעים נעשית עם מי הנגר, ומנגנון זה מגדיל את הסיכוי שהזרע יגיע למקום לח בו הוא יוכל לנבוט ולהעמיד צאצאים פוריים. זהו מין אנדמי לארץ ישראל, והוא מצוי במקומות בעלי תשתית חולית, באזור הנגב- באדמות חוליות, או בערוצים שבהם קיימת אדמת סחף גדולת-גרגר, גם באזורים שלא מאופיינים באדמות חוליות. מדיה וקבצים בנושא חבצלת הנגב בוויקישיתוף חבצלת הנגב, באתר NCBI (באנגלית) חבצלת הנגב, באתר האנציקלופדיה של החיים (באנגלית) חבצלת הנגב, באתר צמח השדה חבצלת הנגב, באתר צמחיית ישראל וסביבתה חבצלת הנגב, באתר Tropicos (באנגלית) חבצלת הנגב, באתר GBIF (באנגלית) חבצלת הנגב, באתר The Plant List (באנגלית) חבצלת הנגב, באתר IPNI (באנגלית)